李流谦
游水陆院
深央毒歊烦，沸鼎游群鱼。
金凉念何许，颇欲膏吾车。
行行有佳处，舍南得精庐。
方塘水冷冷，嘉树阴疎疎。
寒光四围之，气象豁以舒。
清浊本相形，暑去不待除。
赤脚踏潺湲，褫带凌空虚。
杯盘固草草，言归且徐徐。
山僧擅幽胜，意轻南面孤。
久矣不复贵，厌弃同污渠。
贵人便宴安，大第如清都。
华堂贮窈窕，高门列车徒。
往往慕閒旷，偶此乐有余。
蛇蚿漫相怜，鹏鷃端异趋。
不如听鸣禽，劝我提胡卢。